
AVIZ

asupra Propunerii legislative pentru completarea  

Legii Educaţiei Naţionale nr.1/2011

         În conformitate cu prevederile art.95 din Regulamentul Camerei Deputaţilor, Comisia pentru comunităţile de români din afara graniţelor ţării a fost sesizată spre dezbatere şi avizare cu Propunerea legislativă completarea Legii Educaţiei Naţionale nr.1/2011, trimisă prin adresa Plx 566/2013 din 3 februarie 2014, înregistrată cu numărul  4c-18/45 din 4 februarie 2014. 
        Conform dispoziţiilor art.75 alin.(1) din Constituţia României, republicată, Camera Deputaţilor este primă Cameră sesizată.
       Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru comunităţile de români 
din afara graniţelor ţării a dezbătut Propunerea legislativă menţionată mai sus, în şedinţa din  4 februarie 2014.

      Propunerea legislativă are ca obiect de reglementare completarea Legii Educaţiei Naţionale nr.1/2011 cu o nouă secţiune alcătuită dintr-un singur articol, art.611, potrivit căruia Ministerul Afacerilor Externe, prin Departamentul politici pentru relaţia cu românii de pretutindeni, în colaborarea cu Ministerul Educaţiei Naţionale, poate organiza unităţi de învăţământ pe lângă ambasadele sau consulatele României.
       Membrii comisiei au examinat propunerea legislativă supusă avizării, expunerea de motive şi avizul negativ cu observaţii şi propuneri al Consiliului Legislativ trimis cu adresa nr.1514/ din 19.12.2013,  precum şi avizul nefavorabil al Consiliului Economic şi Social.
În urma dezbaterilor, cu unanimitate de voturi, s-a hotărât avizarea favorabilă a propunerii legislative.

În raport cu obiectul şi conţinutul reglementării, proiectul de lege face parte din categoria legilor organice.

PREŞEDINTE,

Mircea LUBANOVICI

